Seina (upė)

Seina  (, ) – upė šiaurės rytų Lenkijoje, Palenkės vaivadijoje ir Baltarusijoje; atkarpomis yra Lietuvos-Lenkijos ir Lietuvos-Baltarusijos gamtinė valstybinė siena. Kairysis Juodosios Ančios intakas. Ilgis 80,8 km, aukštupyje ji apie 10 km sudaro Lietuvos-Lenkijos, vėliau apie 10 km – Lietuvos-Baltarusijos valstybines sienas. Baseinas užima 432,4 km² plotą. Upės slėnis platus, žemupyje miškingas (Augustavo giria). Seinos vaga vietomis sudaro natūralią sieną tarp Lietuvos-Lenkijos bei tarp Lietuvos-Baltarusijos. Upės vagos viduryje yra ir Trijų sienų sankirta Mara – Baltarusijos, Lenkijos ir Lietuvos valstybinių sienų susikirtimo taškas.

Pavadinimas jotvingių kilmės, jis minimas 1385 m. Kryžiuočių kelių į Lietuvą aprašymuose. Ten rašoma, kad 7,5 mylios atstumu nuo Merkinės yra perėja per Seinos upę –  ().''Scriptores Rerum Prussicarum, T. 2, S. 691.

Seina prasideda prie Punsko ir įvairiose vietovėse vadinama skirtingais vardais:
 atkarpoje tarp ežerų Punia – Meldinis – Bebrutis – Juodelis – Seivys vadinama Seivos vardu;
 Bokšių ežere susijungusi su Šalčia, upelis pakeičia vardą į Juodąją, kuri teka per Smalėnus, Smalėngirį, Ramonus, Michnovcę, Babonis, Marcinkaičius ir įteka į Seinų ežerą;
 iš Seino išteka jau Seinos vardu ir savo vandenis pro Seinų miestą, Gibų kaimą neša į Mario () ežerą;
 žemupyje Seina tampa Mara ir įteka į Juodąją Ančią prie Čertoko kaimo Baltarusijoje.Punsko valsčiaus aprašymas (liet.) 

Svarbiausi intakai: Šalčia (13 km, ištakos Šaltėnų kaime), Akuotė (11 km, ištakos Akuotės ežere), Rubežanka (6 km, ištakos Skarkiškių kaime), Kunia.

Seina pakankamai užteršta upė (III klasės švarumas) – į vandenis patenka žemės ūkio trašų liekanos, miestų nutekamieji vandenys.Palenkės vaivadijos Aplinkos apsaugos inspekcijos raportas 2008 m. (len.) 

 Šaltiniai 

 Nuorodos 
 Marycha Lenkijos Karalystės ir kitų slavų kraštų geografiniame žodyne, Tom VI, psl. 153 (lenk.).

Kategorija:Lenkijos upės
Kategorija:Baltarusijos upės
Kategorija:Punsko valsčius (Lenkija)
Kategorija:Lazdijų rajono upės